Tesár čierny

**Tesár čierny** alebo **ďateľ čierny** (lat. *Dryocopus martius*) je druh z čeľade ďatľovité zástupca rodu *Dryocopus* z podčeľade pravé ďatle (Picinae). Obýva Palearktídu od Španielska po Kamčatku. Je to najväčší európsky ďateľ.  V strednej Európe je to bežný hniezdič, miestami hojný, ktorý obsadzuje aj fragmentované lesy a malé lesíky.   Hniezdi na väčšine územia Slovenska, hniezdenie bolo dokázané alebo pravdepodobné na 91,4 % mapovacích kvadrátov, zimovanie bolo zistené na 92,10 % mapovacích kvadrátov. Podľa Medzinárodnej únie na ochranu prírody a prírodných zdrojov tesár čierny patrí medzi najmenej ohrozené druhy, trend celkovej populácie je klesajúci, napriek tomu, že druh rozšíril svoj areál v Západnej a Strednej Európe i v Japonsku a v rokoch 19802013 sa v Európe jeho stavy mierne zvýšili. Od roku 2021 je trend v Európe klasifikovaný ako neznámy a v jeho areáli rozšírenia dochádza k poklesu plochy lesov rýchlosťou 6,9% za posledné tri generácie (11,6 rokov). To môže viesť k poklesu aj populácie tesára čierneho, pretože je to druh stredne závislý na lesnom ekosystéme.

## Opis
Svojou veľkosťou a prevažne čiernym perím s červenou farbou na temeni je tesár čierny skoro nezameniteľný. Je veľký asi ako havran ale štíhlejší a so zreteľne dlhším chvostom. Má dĺžku tela asi 450 – 550 mm a rozpätie krídel .  Vďaka svojmu čiernemu sfarbeniu a červenej farbe na temene si ho nemožno  v strednej Európe zameniť so žiadnym iným vtáčim druhom. Vyskytuje sa v troch rasách vo veľkej časti severnej a centrálnej palearktídy. Odhliadnuc od hlavy pôsobí jednofarebne čierno. Zblízka a za dobrého svetla vidíme menšie odchýlky v odtieni čiernej. Vrchná strana je viac čierna a lesklá, perie má modrastý nádych. Spodná strana je matnejšia, zreteľne svetlejšia s jemným nádychom tmavosivej alebo hnedastočiernej. Obnosené perie sa neleskne a má farbu drevného uhlia. Ručné letky sú často svetlejšie než ostatné perie a s hnedastým odtieňom. U sediaceho tesára je nápadný jeho dlhý chvost, slúžiaci ako opora, ktorý je zreteľne rozdvojený a jednofarebne čierny. Zobák je sivobiely so zreteľnou tmavosivou špičkou, pri koreni široký, asi  dlhý. Dúhovka je u dospelých vtákov z diaľky biela, z blízky je svetlo krémovej farby.

## Hlasy a inštrumentálne zvuky
Svojim prejavom je to nápadný vták. Ozýva sa ďaleko počuteľným hlasom. Za priaznivých poveternostných podmienok ho možno zaznamenať aj do vzdialenosti vyše kilometra. Najčastejšie počuť jeho  hlas *"krr-krr-krr-krr-krr"*, ktorý používa za letu a melancholicky znejúce tiahle klesajúce volanie *"klijéé.. klijéé.."*, ktoré vydáva za sedu, prezentujúc tak svoju prítomnosť a lokalizáciu alebo ak je vyrušený. Pri veľkej nervozite volá v krátkych intervaloch s niekoľko sekundovými odstupmi. Na konfliktnú situáciu poukazuje lomene znejúca obmena  – *"klikje"*. Tieto hlasy počuť celý rok, s výnimkou neskorého hniezdneho obdobia a kŕmenia.

Iba v čase toku a v skorej fáze hniezdenia vydáva sexuálne motivované strofy  *"kuo.. kui-kui-kui-kui.."* alebo *"kli-kli-kli"*. Strofa pozostáva až z 20 elementov, pričom prvý element je od ostatných mierne odstúpený. Celkovo znie vysoko a kovovo. Týmto hlasom vytyčuje alebo potvrdzuje hranice svojho revíru. Okrem toho obe pohlavia vydávajú počas najväčšieho sexuálneho vzrušenia pri kopulácii zrýchľujúci sa rad tichých hlasov *"Kia"*.

Tiché *"Rür"* a hlasnejšie *"Kijak"* možno počuť len v antagonistických situáciach a to iba v rámci druhu. Napríklad aj pri výmene na hniezde, čo poukazuje na skrytú agresivitu hniezdnych partnerov.

Okrem hlasu toku a tiahleho hlasu *"kjéé"* slúži i bubnovanie na označenie teritória, na získanie kontaktu a na upevnenie partnerstva. Jeden vír takého bubnovania pozostáva aj zo 60 úderov. Pri priemernej frekvencii 17 úderov za sekundu trvá jedna strofa  aj tri sekundy. Bubnujú obe pohlavia. Samičky však zriedkavejšie a najčastejšie pomalšie, kratšie i tichšie. Na rozdiel od samíc, samci uprednostňujú na bubnovanie jeden hlavný strom, ktorý môže byť vzdialený od hniezdneho alebo ich hlavného spacieho stromu aj vyše kilometra.

V čase toku a počas hniezdenia často počuť demonštratívne klopanie. Býva rôznej hlasitosti. Ďatle ho používajú pri ukazovaní bútľavín a tiež poukazuje na preskokové jednanie v konfliktnej situácii, napríklad pri výmene na hniezde.


DryocopusMartiusFlyingCallKurrKurr.ogg|Hlas za letu krkrkrkr..(4.9 s, Slovensko)
Dryocopus martius call at sitting Kjeee.ogg|Hlas za sedu kjééé(12 s, Slovensko)
Dryocopus martius spring call kuikuikuikui.ogg|Jarný hlas "kui-kui.."(5,5 s, Slovensko)
Black woodpecker Dryocopus martius female drumming.ogg|Teritoriálne bubnovanie, samica (4,2 s, Slovensko)
BlackWoodpeckerDryocopusMartiusConflictCallKijak.ogg|Konfliktný hlas Kijak(25 s, Slovensko)


* Zvukové nahrávky akustickej prezentácie druhu – <small>Na video nahrávke sú zreteľné nasledujúce zvukové prejavy: Hlas za letu samca – Hlas agresivity samca pri pristátí – ''Klikje'' volania samca, po ukľudnení hlas ''"Kjéé"''. Klopkanie samice poukazuje na preskokové správanie.</small> 

## Výskyt a stav na Slovensku
Hojne rozšírený druh po celom území Slovenska. Hniezdenie je zistené od nížiny do nadmorskej výšky .

Odhadovaný počet hniezdiacich párov je 1 500 – 2 500, zimujúcich jedincov 4 500 – 6 500. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995 žiadny, v roku 1998 žiadny, v roku 2013 žiadny. V roku 2014 *LC* – menej dotknutý. Európsky ochranársky status nezaradený *SPEC*. Stupeň ohrozenia *S* – vyhovujúci ochranársky status..

## Migrácia
V dospelosti stály vták, v celej svojej oblasti rozšírenia verný svojmu hniezdisku. Aj počas zimy s vysokou snehovou pokrývkou sa snaží zotrvať vo svojom hniezdnom teritóriu. Len silný nedostatok potravy ho prinúti ku potulkám, ktoré zvyčajne nebývajú na veľké vzdialenosti. Prečkajú v oblastiach kde je málo snehu  alebo zletia z vyšších polôh do dolín. Ostáva nejasné, či  svoje najsevernejšie hniezdiská pravideľne opúšťajú. Mladé vtáky zvyčajne odmigrujú len do . To v prípade že v okolí kde vyrástli je možné vytvoriť revír. V opačnom prípade dokážu zaletieť skoro do  vzdialenosti, vo výnimočných prípadoch preletia až do vzdialenosti  . Stredoerópske tesáre migrujú prevažne západným alebo juhovýchodným smerom.

Vďaka reštrukturalizácii v lesníctve dokázal tesár čierny rozšíriť svoj hniezdny areál v Európe v priebehu 20. storočia silno na západ a na sever. V západnej Európe sa rozširovanie jeho areálu vo veľkej miere už zastavuje.

## Biotop
V strednej Európe preferuje staršie topoľové lužné lesy na nížinách,  bukové lesy v stredných polohách a vo vyšších polohách zmiešané a z ihličnatých smrekové lesy. Niektoré časti jeho teritória majú špeciálne určenie ako potravinové miesta, bubnovacie stromy a hniezdne teritórium s viacerými hniezdnymi dutinami. Na hniezdne teritórium má špeciálne nároky ohľadom štruktúry porastu, vyžaduje vysoké stromy s holými kmeňmi a prvými hrubými konármi až vo výška viac ako , porasty s typickou uzavretou klenbou a sálového charakteru. V tesnom susedstve hniezdneho stromu môžu byť aj stromy s konármi v dolnej časti kmeňov, ale nie mladé stromy vo výške vletového otvoru hniezdnej dutiny.

## Spôsob života
Tesár čierny je aktívny cez deň. Dennú aktivitu začína v čase východu slnka a spaciu dutinu vyhľadáva večer pri západe slnka. Samce vyhľadávajú svoje spacie dutiny skôr ako samice.

### Hniezdenie
Hniezdne dutiny si v  strednej Európe zakladajú hlavne na hrubých stromoch s vysokým kmeňom. Hniezdi raz ročne. Hniezdo je umiestnené vo vytesanej dutine s okrúhlym, jemno elipsovitým otvorom alebo i hranatých priemerne 8,5 – . Hĺbka asi 30 – , šírka . Na dutine pracujú viacero rokov, priemerne pribudne v každom teritóriu raz za 5 rokov nová hniezdna dutina. Samica znáša (3) 4 – 5 (6) bielych vajec, na ktorých sedia obaja rodičia (v noci samec) počas 12 až 14 dní a mláďatá kŕmia tiež obaja rodičia počas asi 24 – 28 dní na hniezde.

## Potrava
V lete sa živia predovšetkým mravcami žijúcimi v dreve. Ich hniezda odkrývajú po celých plochách aj na väčších kmeňoch stromov. V zime sa zameriavajú na mraveniská.

## Ochrana
Tesár čierny je zákonom chránený, spoločenská hodnota je 2000 €  (Vyhláška MŽP č. 170/2021), je druh európskeho významu, ktorý sa vyskytuje ako cieľový druh v 18 chránených vtáčích územiach, z toho v 3 ako kritériový.

Vyžaduje mozaiku starých porastov v lesnatej krajine. Vhodné sú prírode blízke spôsoby hospodárenia. Vďaka trvalému spôsobu života a vďaka prísnemu funkčnému rozloženiu teritória sa vytvárajú skupiny hniezdnych dutín. Tieto lokality sú mimoriadne cenné pre ochranu prírody, majiteľ alebo správca lesa môže takýto ostrov starých bútľavých stromov nechať vyznačiť a jeho ochranu zapracovať do plánu starostlivosti. Dôležitou informáciou pre správcu lesa je, že hniezdne teritórium tesára čierneho vyžaduje, aby nezarástlo mladinami, inak ho prestáva využívať. Dutiny pribúdajú pomaly, len každých 5 rokov jedna nová kompletná dutina, čo je menej ako priemerne 1 nová ukončená dutina na  lesa za rok.

### Živočíchy a hniezdne dutiny tesára čierneho
Tesár čierny je dôležitým staviteľom dutín pre množstvo druhov zvierat, ktoré sú viazané na väčšie stromové dutiny. V Európe bolo zistených 58 druhov živočíchov, ktoré ich využívajú keď už ich tesár neobýva alebo aj ako hniezdny konkurenti. Tesár čierny sa tak stáva významným kľúčovým druhom ekosystému lesa a prispieva k druhovej pestrosti lesa. Druhová ochrana preto presahuje rámec ochrany len samotného druhu.

## Galéria

Schwarzspecht.jpg|Samec pri hniezdnej alebo spacej dutine
Schwarzspecht im Dosenmoor.JPG|Samica
Dryocopus martius 03.jpg|Mláďa
Dryocopus martius 01.jpg|Pri hniezdnej alebo spacej dutine
Dryocopus martius 02.jpg|Takto spracuje strom pri hľadaní potravy
Passo Nigra - Cavità scavate da Dryocopus martius.JPG|Často dávnejšie napadnutý strom červenou hnilobou a následne drevokaznými mravcami rodu Camponotus 
FND Popeldammteich+Schwarze Röder (2008, b399).jpg|Pri hľadaní podkôrneho hmyzu
Dryocopus martius pinetorum MHNT.ZOO.2010.11.164.6.jpg |*Dryocopus martius pinetorum* 


## Referencie


## Literatúra
* Dieter Blume: *Schwarzspecht, Grauspecht und Grünspecht.* Neue Brehm-Bücherei 300. Westarp Wissenschaften Magdeburg 1996. S. 17 – 50. ISBN 3-89432-497-X
* Gerard Gorman: *Woodpeckers of Europe. A Study to European Picidae.* Bruce Coleman, Chalfont 2004. S. 81 – 94; S. 44; 37;. ISBN 1-87284-205-4

## Iné projekty

## Externé odkazy
 
* BirdLife International (2018) Species factsheet: Dryocopus martius.
* 

Kategória:Žlnovité
Kategória:Vtáky na Slovensku
Kategória:Najmenej ohrozené druhy